У трыццатыя гады ў раённым цэнтры знаходзіўся дом творчасці пісьменнікаў “Пухавічы” (зараз на яго тэрыторыі працуе аднайменны абласны дзіцячы санаторый). Бывалі ў ім Якуб Колас і Янка Купала, шмат хто з масцітых і маладых. У доме творчасці быў арыштаваны Мікола Хведаровіч – беларускі пісьменнік, перакладчык, які перакладаў на беларускую мову творы А.С. Пушкіна, Ш.Петэфі, раманы А.Фадзеева і інш .